“กรุงไทย” จ่อเก็บค่าธรรมเนียม “ถอนเงินไม่ใช้บัตร” 10 บาท/ครั้ง ดีเดย์ 1 พ.ค.นี้
ธนาคารกรุงไทย จ่อเก็บค่าธรรมเนียมการ “ถอนเงินไม่ใช้บัตร” ครั้งละ 10 บาท โดยช่วง 1 พ.ค.-31 ก.ค. จะยกเว้นค่าธรรมเนียมเดือนละ 1 ครั้ง และจะเก็บทุกครั้งตั้งแต่ 1 ส.ค.66
ธนาคารกรุงไทย จ่อเก็บค่าธรรมเนียมการ “ถอนเงินไม่ใช้บัตร” ครั้งละ 10 บาท โดยช่วง 1 พ.ค.-31 ก.ค. จะยกเว้นค่าธรรมเนียมเดือนละ 1 ครั้ง และจะเก็บทุกครั้งตั้งแต่ 1 ส.ค.66
1 เม.ย. 2566

ผู้สื่อข่าวรายงานว่า แอปพลิเคชัน Krungthai NEXT ของธนาคารกรุงไทย จำกัด (มหาชน) หรือ KTB ประกาศว่า “ยกเว้นค่าธรรมเนียมถอนเงินไม่ใช้บัตร ครั้งละ 10 บาท 1 ครั้งต่อเดือน ตั้งแต่ 1 พ.ค. 66 ถึง 31 ก.ค. 66”
โดยเป็นการเก็บค่าธรรมเนียมการถอนเงินไม่ใช้บัตร ซึ่งในช่วง 1 พ.ค.-31 ก.ค.66 จะยกเว้นค่าธรรมเนียม 1 ครั้งต่อเดือน และจะเริ่มเก็บทุกครั้งที่ใช้งานตั้งแต่วันที่ 1 ส.ค.66 เป็นต้นไป
อย่างไรก็ตาม ขณะนี้ยังมพบว่ามีธนาคารอื่นๆ ออกประกาศเรียกเก็บค่าธรรมเนียมถอนเงินไม่ใช้บัตรผ่านแอปพลิเคชันของธนาคารแต่อย่างใด
ทั้งนี้ เมื่อตรวจสอบไปยัง ธนาคารกรุงไทย พบว่าได้ประกาศอัตราค่าธรรมเนียม โดยเอกสารมีผลใช้บังคับตั้งแต่วันที่ 1 พ.ค. 66 พบว่าหัวข้อที่ 3.บริการทางธนาคารอิเล็กทรอนิกส์ (7) ระบุว่า “บริการถอนเงินแบบไม่ใช้บัตรผ่านเครื่อง ATM ของธนาคาร (Cardless ATM Withdrawal – on us) มีค่าธรรมเนียม 10 บาทต่อรายการ โดยท้ายประกาศระบุว่า ความในข้อ 3.4.3 (7) เพิ่มเติมโดยหนังสือที่ น.(ว)(INR.) 389 /2566 ลงวันที่ 30 มี.ค. 66 โดยมีผลใช้บังคับตั้งแต่วันที่ 1 พ.ค. 66
อีกด้านหนึ่ง ธนาคารกรุงไทยได้ประชาสัมพันธ์ว่า เพื่อสนับสนุนการใช้จ่ายผ่านช่องทางดิจิทัล ลดการใช้เงินสด ธนาคารขอยกเว้น! ค่าธรรมเนียมการถอนเงินสดแบบไม่ใช้บัตร (Cardless ATM Withdrawal) 1 ครั้งต่อเดือน ตั้งแต่วันที่ 1 พ.ค. 2566 ถึง 31 ก.ค. 2566 (เริ่มเก็บค่าธรรมเนียมการถอนเงินสดแบบไม่ใช้บัตร (Cardless ATM Withdrawal) ครั้งละ 10 บาท ตั้งแต่วันที่ 1 พ.ค. 2566 เป็นต้นไป)
